CELEX: 62007TN0167
Language: mt
Date: 2007-05-18 00:00:00
Title: Kawża T-167/07: Rikors ippreżentat fit- 18 ta' Mejju 2007 — Far Eastern Textile vs Il-Kunsill

21.7.2007   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               C 170/27
            
         Rikors ippreżentat fit-18 ta' Mejju 2007 — Far Eastern Textile vs Il-Kunsill
   (Kawża T-167/07)
   (2007/C 170/54)
   Lingwa tal-kawża: L-Ingliż
   Partijiet
   
      Rikorrenti: Far Eastern Textile Ltd (Taipei, it-Tajwan) (rappreżentant: P. De Baere, avukat)
   
      Konvenut: Il-Kunsill ta' l-Unjoni Ewropea
   Talbiet tar-rikorrenti
   
               —
            
            
               tannulla r-Regolament tal-Kunsill (KE) Nru 192/2007, tat-22 ta' Frar 2007, li jistabbilixxi dazju definittiv kontra l-bejgħ taħt il-prezz fuq l-importazzjonijiet ta' polyethylene terephthalate (PET) li joriġinaw, inter alia, mit-Tajwan, sa fejn dawn jikkonċernaw lir-rikorrenti; u
            
         
               —
            
            
               tikkundanna l-Kunsill jbati l-ispejjeż.
            
         Motivi u argumenti prinċipali
   Ir-rikorrenti, li hija produttriċi u esportatriċi mit-Tajwan ta' polyethylene terephthalate (“PET”), qed titlob l-annulment tar-Regolament tal-Kunsill (KE) Nru 192/2007, tat-22 ta' Frar 2007, li jistabbilixxi dazju definittiv kontra d-dumping fuq l-importazzjonijiet ta' polyethylene terephthalate li joriġinaw mill-Indja, mill-Indoneżja, mill-Malażja, mir-Repubblika tal-Korea, mit-Tajlandja u mit-Tajwan wara eżami mill-ġdid abbażi ta' l-iskadenza tal-miżuri u ta' eżami mill-ġdid parzjali intermedju skond l-Artikolu 11(2) u (3) tar-Regolament (KE) Nru 384/96 (1).
   In sostenn tar-rikors tagħha, ir-rikorrenti, l-ewwel nett, tgħid li l-Kunsill kiser l-Artikolu 2(11) tar-Regolament Bażiku (2) billi applika l-metodu ażimetriku sabiex jikkalkola l-marġini tad-dumping ta' l-applikant.
   It-tieni nett, ir-rikorrenti tallega li l-Kunsill kiser l-Artikolu 253 KE billi naqas milli jipprovdi raġunijiet adegwati għala l-metodi ta' paragun simetriku ma rriflettewx il-grad kollu ta' dumping.
   It-tielet nett, ir-rikorrenti tgħid li l-Kunsill jikser l-Artikolu 2(10), (11) u (12) tar-Regolament Bażiku meta jikkalkola l-marġini tad-dumping ta' l-applikant billi juża zeroing techniques li rrendew żero kull marġini tad-dumping negattiv meta jikkalkola l-marġini medju meqjus skond l-Artikolu 2(12).
   Fl-aħħar nett, ir-rikorrenti tallega li l-Kunsill kiser l-Artikolu 253 KE billi naqas milli jagħti raġunijiet adegwati għala l-marġini tad-dumping tar-rikorrenti għandu jiġi kkalkulat bl-użu ta' zeroing techniques.
   
      (1)  ĠU 2007 L 59, p. 1.
   
      (2)  Ir-Regolament tal-Kunsill (KE) Nru 384/96 tat-22 ta' Diċembru 1995 dwar il-protezzjoni kontra l-importazzjonijiet li huma l-oġġett ta' dumping minn pajjiżi mhux membri tal-Komunità Ewropea (ĠU 1996 L 56, p. 1).